ผ่านร้าน Scoozi บ่อยมากทั้งตามห้าง ศูนย์การค้า แต่ไม่กล้ามากินคนเดียว วันนี้มีผู้ติดสอยห้อยตามมาด้วย ก็เลยลองแวะมาชิมที่สาขานี้สักหน่อย ไหน ๆ ร้านรอบข้างคนก็เยอะ เมนูที่สั่งไปวันนี้มีทั้งสลัดแซลมอนย่าง (น่ากิน ดูคลีนดี แต่ dressing ใสไม่ค่อยโอเท่าไหร่ สงสัยเราจะถนัดแบบที่เป็น creamy) ซุปเห็ด (ได้ลองทานไปคำนึง พี่ๆ ชอบมากเพราะว่ามันไม่เลี่ยน รสชาติเห็ดมาเต็ม แต่โดยส่วนตัวชอบแนวครีมและมีกลิ่นทรัฟเฟิลออยชัดนิดนึง) pizza สั่งมาเป็น 2 หน้า (หน้าแฮมให้หลาน ๆ ทาน ส่วนผมชอบหน้าที่เป็น Chef's special มีทั้งแฮม เห็ด ซีฟู้ด อร่อยดี) ตัวสเต็กหมูคุโรบูตะ กับไก่ม้วน (2 จานนี้หลาน ๆ ทานกันหมดเกลี้ยง ท่าทางจะถูกปาก) ส่วน Carbonara Pasta ก็อร่อยดี เข้มข้นได้ใจ (รู้สึกว่าช่วงนี้จะมีโปรลด 30% สำหรับบางเมนูอยู่นะครับ เมนูนี้ก็เป็นหนึ่งในนั้น) สำหรับมื้อนี้กินเกินจำนวน เลยได้บัตรลดมา 10% ครับ ถือว่าโดยรวมอาหารรสชาติดีปานกลาง เหมาะสำหรับคนไทยที่ไม่ได้กินแนวอิตาเลียนจ๋า การบริการใช้ได้ พนักงานกระฉับกระเฉงดี แอร์หนาวมาก ร้านนี้มีที่นั่งทั้งในโซนห้องแอร์และด้านนอกสำหรับคนที่ชอบชิลล์ๆ ครับ